cyanic-selkie/wikianc huggingface dataset:
IPod Touch
Nõuded
Esmakordsel käivitamisel kuvatakse ekraanile iTunesi ja USB-kaabli kujutis, mis kaob alles siis, kui iPod Touch ühendatakse arvutiga, kus on paigaldatud iTunes. Et üle Wi-Fi iTunes Music Store'ist midagi osta, on tarvis iPod Touch uue või olemasoleva iTunes Music Store'i kasutajaga siduda.
Apple väidab, et iPod Touchi jaoks on vaja: iTunes 10 iOS 4.0 või uuema jaoks, iTunes 9.2.0.61 iOS 4.0.x või uuema jaoks, iTunes 8.2 iPhone OS 3.0.x või uuema jaoks, iTunes 8.0 iPhone OS 2.1.x jaoks, iTunes 7.6 iPhone OS 2.0.x või varasema jaoks ja USB 2.0 porti.
Muude tootjate rakendused
Ainus ametlik viis muude tootjate rakenduste hankimiseks iPod Touchile on läbi Apple'i App Store'i, mis on üks osa iTunes Store'ist. App Store'i rakendus, mis lisandus alates iPhone OS 2.0-st, annab kasutajale võimaluse Apple'i serveritest vaadata ja alla laadida Apple'i heakskiidetud rakendusi ja vidinaid. Selliste rakenduste arendamiseks avalikustas Apple 6. märtsil 2008 oma tarkvara arenduskomplekti (SDK). iOS SDK võimaldab arendada rakendusi iPhone'ile, iPod Touchile ja iPadile ning testida neid simulaatoril, kuid rakenduste kasutamine seadmetes on võimalik alles pärast iOS Developer Programi eest tasumist. Arendaja võib valida, kas määrata oma rakendusele soovitud hind, mille eest seda App Store'is levitatakse ja mille tuludest saab ta 70%, või pakkuda oma rakendust tasuta, mille eest ei pea ta rohkem midagi maksma.
Kohe pärast iPhone'i ja ka iPod Touchi turule jõudmist leidsid häkkerid viisi, kuidas seadmed TIFF-i ära kasutades lahti muukida. TIFF-i ära kasutades paigaldatud rakendus võimaldab kasutajal alla laadida ja käivitada mitteametlikke kolmanda osapoole rakendusi. Sellised rakendused võivad kasutada ka Apple'i poolt ametlikult mitte toetatud funktsioone, näiteks multitegumtöö, avakuvale taustapiltide lisamine või protsendiline akuindikaator. Lahtimuukimine oli ainus viis kolmanda osapoole rakenduste kasutamiseks iOS 1.1.x-ga. Pärast iPod Touchi lahtimuukimist või teiste mitteametlike muudatuste tegemist ei kehti enam seadme garantii, kuid samas on võimalik algseadete taastamisega lahtimuukimine tühistada.
Pealmine laht
Pealmine laht (keskkonnaregistri koodiga vee2070110) on järv Saaremaa vallas Kurevere külas. Veekogu pindala on 4,5 ha. Veekogu kaldajoone pikkus on 931 m.
Michel Houellebecq
alt=|pisi|Michel Houellebecq (2014) Michel Houellebecq [miš'el uelb'ek] (sünninimi Michel Thomas, sündinud 26. veebruaril 1958 Réunionis) on prantsuse romaanikirjanik, filmilavastaja ja luuletaja. Ta on üks tuntumaid ja tõlgitumaid tänapäeva prantsuse kirjanikke.
Ta on pälvinud mitmeid kirjandusauhindu.
Houellebecqi on nimetatud tänapäeva provokatiivseimaks autoriks, teda on kutsutud prantsuse kirjanduse enfant terrible’ks (pahaks poisiks). Houellebecqile heidetakse ette rassismi, islamivaenulikkust ja misogüünilisi seisukohti. Tema kirjanduslikku stiili on nimetatud hüplikuks ja robustseks. Oma stiili kohta on kirjanik öelnud: "Mettez le doigt sur la plaie, et appuyez bien fort" (1997) ehk "pange sõrm haavale ja vajutage kõvasti".
Noorus
Michel Houellebecq sündis 1956. aastal alžeeria päritolu arsti Lucie Ceccadi ja suusainstruktori Rene Thomase pojana. Kirjaniku vanemad andsid oma viiekuuse poja Ceccadi vanemate kasvatada Alžeerias. Kuueaastaselt saadeti Houellebecq Prantsusmaale isapoolse kommunistist vanaema kasvatada, hiljem võttis kirjanik omale vanaema neiupõlve nime (Houellebecq). On tõendeid selle kohta, et hülgamine vanemate poolt on jätnud Houellebecqi sügava jälje. Internaatkoolis Pariisis, kus noor luuletaja õppis, oli ta tõrjutud. Tema vanaema suri 1978. aastal. 1980. aastal omandas Houellebecq kraadi agronoomias, kuid kaotas selle eriala vastu kiiresti huvi ning hakkas hoogsalt kirjutama luulet. On teada, et sel perioodil Houellebecq oli abielus ja sai lapse, siis lahutas ja hakkas veelgi viljakamalt luuletusi kirjutama.
Elu kirjanikuna
Tema esimesed luuletused ilmusid 1985. aastal ajakirjas La Nouvelle Revue. 1991. aastal avaldas ta biograafilise essee ameerika õudusulmekirjanikust H. P. Lovecraftist pealkirjaga "Maailma vastu, elu vastu". Samal aastal ilmus essee "Rester vivant: méthode" ("Elus püsimise meetod"), kus Houellebecq räägib kirjutamisest kui mittesuremise võimalusest (kirjutamine on võimalus elada vaatamata tülgastusest elu enda vastu). 1994. aastal ilmus kirjaniku esimene romaan "Võitlusvälja laienemine", mis tegi Houellebecqist tuntud kirjaniku.
1998. aastal ilmus kirjaniku teine romaan "Elementaarosakesed", millest sai tema suurim läbimurre – romaan tõi Michel Houellebecqile mitte ainult üleriigilise, vaid ka rahvusvahelise tuntuse. Kaks aastat varem ütles Houellebecq hoiatavalt intervjuus Andrew Husseyle, et töötab romaani kallal, mis kas hävitab ta kirjanikuna või toob talle kuulsuse. Romaanist sai kohe "nihilismi klassika", seda hinnati julgete ideede ja provokatiivse lähenemise poolest. Teisalt kritiseeriti teoses esinevat rassismi, pedofiiliat ja piinamist. New York Timesis nimetati romaani "sügavalt maitsetuks". "Elementaarosakesed" sai 2002. aastal kirjandusmaailma suure tunnustuse, võites Dublini rahvusvahelise kirjandusauhinna.
Houellebecqilik hüperreaalsus
Michel Houellebecqi romaanide peategelasi nimetatakse tegelaste negatiivsete omaduste tõttu tihti antikangelasteks. Nii "Elementaarosakesed", "Kaart ja territoorium" kui "Võitlusvälja laienemine" toovad meieni depressiivsed, n-ö keskmised inimesed, kes on religioonitud, seksuaalselt obsessiivsed ning konfliktis neid ümbritseva ruumiga. Kirjaniku romaane on nimetatud moodsa ühiskonna kõverpeegliks, Houellebecq kritiseerib lääne inimest, paisutades probleemid suuremaks, kui need tegelikus elus on. Raske on eristada reaalsust fiktiivsusest, kirjanik loob hüperrealistliku maailma.
''Ma ei armasta seda maailma. Ma tõepoolest ei armasta seda. Ühiskond, milles ma elan, on mulle vastik; reklaam ajab südame pahaks; info ajab oksele.''
Alistumine
2015. aastal ilmus Michel Houellebecqi romaan "Alistumine", mis räägib Prantsusmaa ja Euroopa radikaalsest islamiseerumisest. Raamatu avaldamisega samal päeval toimus Charlie Hebdo toimetuses tulistamine, väljaande kaanel oli karikatuur Houellebecqist, kes ütleb: "Aastal 2015 kaotan oma hambaid. 2022. aastal jälgin Ramadaani." Peale neid sündmusi katkestas Houellebecq raamatuturnee ja lahkus Pariisist.
Prantsusmaal hakati küsima, kas Houellebecqil on õigus: kas tõesti on Euroopas toimumas järkjärguline islamiseerisprotsess? Prantsusmaa peaminister Manuel Valls ütles nende sündmuste taustal: "Prantsusmaa ei ole Michel Houellebecq, see ei ole ebatolerantsus, viha ja hirm."
Teose tõlkija Triinu Tamm on öelnud, et "Alistumises" on kirjanik mitme asjaga n-ö mööda pannud – teoses toimuv on päriselus välistatud (esiteks see, et Prantsusmaal saaks võimule islamipartei).
Pedro Gamarro
Pedro José Gamarro (8. jaanuar 1955 Machiques, Zulia osariik – 7. mai 2019 Maracaibo) oli Venezuela poksija.
Thomas Bickel
Ta kuulus Šveitsi koondisse 1994. aasta maailmameistrivõistlustel.
Märjamaa vald
Märjamaa vald on vald Rapla maakonnas.
Märjamaa vald moodustati 2017. aastal senise Märjamaa valla ja Vigala valla ühinemisel. Uue vallaga liideti ka Raikküla valla kolm küla: Kõrvetaguse, Pühatu ja Riidaku.
Asustus
Märjamaa vallas asub üks alev ja 112 küla.
Alev
Märjamaa on Märjamaa valla keskus ning ainus alev.
Külad
Alaküla - Altküla - Araste - Aravere - Aruküla - Avaste - Haimre - Hiietse - Inda - Jaaniveski - Jõeääre - Jädivere - Kaguvere - Kangru - Kasti - Kausi - Keskküla - Kesu - Kiilaspere - Kilgi - Kirna - Kivi-Vigala - Kohatu - Kohtru - Kojastu - Koluta - Konnapere - Konuvere - Kunsu - Kurevere - Kõrtsuotsa - Kõrvetaguse - Käbiküla - Käriselja - Laukna - Leevre - Leibre - Lestima - Lokuta - Loodna - Luiste - Läti - Lümandu - Maidla - Manni - Metsaääre - Metsküla - Moka - Mõisamaa - Mõraste - Mäliste - Männiku - Naistevalla - Napanurga - Naravere - Nurme - Nurtu-Nõlva - Nõmmeotsa - Nääri - Oese - Ohukotsu - Ojapere - Ojaäärse - Orgita - Paaduotsa - Paeküla - Paisumaa - Pajaka - Palase - Paljasmaa - Pallika - Purga - Põlli - Päädeva - Päärdu - Pühatu - Rangu - Rassiotsa - Riidaku - Ringuta - Risu-Suurküla - Russalu - Rääski - Sipa - Sooniste - Soosalu - Sulu - Suurküla - Sõmeru - Sõtke - Sääla - Teenuse - Tiduvere - Tolli - Tõnumaa - Urevere - Vaguja - Vaimõisa - Valgu - Valgu-Vanamõisa - Vana-Nurtu - Vana-Vigala - Varbola - Velise - Velisemõisa - Velise-Nõlva - Veski - Vigala-Vanamõisa - Vilta - Võeva - Vängla - Ülejõe
Ajalugu
Märjamaa kirikukihelkond asutati 13. sajandil.
Taasiseseisvunud Eesti Vabariigis taastati vallad. 20. oktoobril 2002 liitusid Märjamaa alev, Märjamaa vald ja Loodna vald ning ühinenud valla nimeks sai Märjamaa vald. 2017. aasta haldusreformi käigus ühines Märjamaa vald Vigala vallaga ning uue valla nimeks sai Märjamaa vald. Enne 2017. aasta haldusreformi oli Märjamaa vald pindalalt Eesti suurim vald.
Loodus
pisi|[[Avaste soo põhjaosa]] Märjamaa vallas asub 69 kaitsealust loodusobjekti ja looduskaitseala. Nende hulgas on mitmed hoiualad, allikad, pargid, pinnavormid, puistud, puud ja puudegrupid ning rändrahnud.
Suurimad looduskaitsealad Märjamaa vallas on Avaste looduskaitseala, mille pindala on 8838,4 hekterit ja Vardi looduskaitseala, mille pindala on 657,8 hektarit.
Haridus- ja kultuurielu
Märjamaa vallas tegutseb kuus üldhariduskooli: Märjamaa Gümnaasium, Kivi-Vigala Põhikool, Valgu Põhikool, Vana-Vigala Põhikool, Varbola Lasteaed-Algkool, Gaia Mõisamaa klass. Lisaks tegutsevad ka Vana-Vigala Tehnika- ja Teeninduskool ja Märjamaa Muusika- ja Kunstikool.
Märjamaa vallas on seitse lasteaeda: Kasti-Orgita Lasteaed, Kivi-Vigala Põhikooli Lasteaed Pääsulind, Märjamaa Lasteaed Pillerpall, Sipa-Laukna Lasteaed, Valgu Põhikooli lasteaed, Vana-Vigala Lasteaed ja Varbola Lasteaed-Algkool.
Vallas on kokku üheksa raamatukogu, kuus rahvamaja ning neli külamaja. Märjamaa rahvamajas asub ka kino.
Märjamaa vallas asub kolm pühakoda: Märjamaa Maarja kirik, Velise Ristija Johannese kirik ja Vigala Maarja kirik.
Valla ajaleht
Aastast 1991 ilmub Märjamaa Nädalaleht, millega ühines 2002. aastal Märjamaa Valla Leht (1997–2002). 2002–2017 ilmus ka Vigala Sõnumid.
Vaatamisväärsused
pisi|Velise õigeusu kirik
Baieri Nõukogude Vabariik
Baieri Nõukogude Vabariik (saksa keeles Bayerische Räterepublik) või Müncheni Nõukogude Vabariik (selle pealinna Müncheni järgi) oli Novembrirevolutsiooni ajal lühiealine katse luua sotsialistlik riik Baieri Vabas Riigis. See võttis tööliste nõukogude vabariigi vormi. See püüdis sõltumatust saavutada ka hiljuti väljakuulutatud Weimari vabariigist.
Kurt Eisneri veretu revolutsioon
Eisneri iseseisvad sotsiaaldemokraadid said 1919. aasta jaanuarivalimistel kaotuse, tulles kuuendaks. 21. veebruaril 1919, kui ta oli teel parlamenti teatama oma tagasiastumisest, tulistati ta surnuks parempoolse rahvuslase krahv Anton von Arco auf Valley poolt, keda ei võetud Thule seltsi liikmeks, kuna ta oli ema poolt juudi päritolu. See mõrv põhjustas Baieris rahutusi ja seadusetust ning uudised vasakpoolsest revolutsioonist Ungaris julgustasid kommuniste ja anarhiste võimu haarama.
Hoffmanni valitsus
7. märtsil 1919 moodustas enamuses Saksamaa Sotsiaaldemokraatliku Partei (SPD) juht Johannes Hoffmann koalitsioonivalitsuse, kuid ei suutnud koguda poliitilist toetust.
Ernst Tolleri valitsus
6. aprillil 1919 kuulutati ametlikult välja nõukogude vabariik. Esialgu valitsesid seda USPD liikmed nagu Ernst Toller ja anarhistid nagu Gustav Landauer, Silvio Gesell ja Erich Mühsam. Näitekirjanik Toller kirjeldas revolutsiooni kui "Baieri armastuserevolutsiooni".
Tema valitsusliikmed ei olnud alati hästi valitud. Näiteks välisasjade saadik Dr. Franz Lipp (kes oli mitu korda olnud vaimuhaiglas) kuulutas sõja Šveitsile selle keeldumisel laenata vabariigile 60 vedurit. Ta väitis ka, et tunneb lähedalt paavst Benedictus XV ja ta teatas telefonitsi Vladimir Leninile, et kukutatud endine ministerpresident Hoffmann põgenes Bambergi ja võttis kaasa ministeeriumi tualeti võtme.
Eugen Leviné valitsus
Pühapäeval, 12. aprillil 1919 võttis võimu kommunistlik partei ja selle juht Eugen Leviné. Leviné hakkas kehtestama kommunistlikke reforme, sealhulgas "Punaarmee" moodustamine, raha- ja toiduvarude arestimine, luksuskorterite sundvõõrandamine ja nende andmine kodututele ning tehaste panemine nende tööliste omandusse ja kontrolli alla. Leviné kavandas ka kaotada paberraha ja reformida haridussüsteemi, kuid selle elluviimiseks ei jäänud tal kunagi aega.
30. aprillil 1919 süüdistati kaheksat meest, sealhulgas mõjukat printsi Gustav Franz Maria von Thurn und Taxist, kui parempoolseid spioone ja hukati. Thule seltsi sekretär, krahvinna Hella von Westarp hukati samuti.
Surm
Varsti pärast seda, 3. mail 1919 sisenesid Münchenisse Saksa armee allesjäänud ustavad elemendid (kommunistide sõnul "kapitalismi valgekaart") 9000 mehega ja vabakorpused (nagu Epp ja Marinebrigade Ehrhardt) umbes 30 000 mehega ning võitsid kommuniste pärast kibedaid tänavalahinguid, milles tapeti üle 1000 Müncheni nõukogude valitsuse toetaja. Umbes 700 inimest vangistati ja hukati võidukate vabakorpuse vägede poolt. Leviné mõisteti riigireetmise eest surma ja hukati mahalaskmise teel Stadelheimi vanglas. Gustav Landauerit peksti ja tulistati sõduriterühma poolt.
Üks märkimisväärne liikumise toetaja oli noor kunstnik Georg Schrimpf, siis 20-aastane, kes vahistati, kui liikumine oli purustatud. Teised tuntud osalejad olid Paul Klee ja Hans Richter.
Palemonase fort
pisi|Palemonase fort Palemonase fort (Raudteefort) on endine fort Tsaari-Venemaa Kaunase kindluse koosseisus. Tänapäeval jääb see Kaunases Palemonase linnaossa, Kaunase veehoidla regionaalparki.
Fort kavandati piirkonda 1909. aastal. 1912. aastal koostati kindluse moderniseerimise kava, mis nägi ette teise fortide aheliku ehitamise. Forti ehitati aastail 1913–1915, kuid see ei saanud valmis. Ähvardav Saksa oht tõi kaasa selle, et Palemonase sektorile pöörati kindluse arendamisel kõige vähem tähelepanu. Tehtud said siiski mõõdistustööd, kohale toodi ekskavaator ja ehituseks vajalik kruus, ka valmisid ehitustööliste barakid.
Hiljem on suur osa rajatud kindlustistest lõhutud. Osa neist jäid ette kavandatavale teetrassile, osa aga jäid Kaunase veehoidla alla. Säilinud on osa kasemattidest, tulepesadest ja betoonist vaatluspunktidest. Kohati on säilinud ka kaevikuliinid. Fort on 2000. aastast muinsuskaitse all. Piirkond on valdavalt ka looduskaitseala, seal kasvab mitu Leedu punasesse raamatusse kuuluvat taimeliiki.
Kristjan Vomm
pisi|Kristjan Vomm 2012. aastal. Kristjan Vomm (sündinud 30. juulil 1990) on Eesti jalgpallur
Ta mängib Tartu JK Tammekas poolkaitsjana.
Kollane hüüvik
pisi Kollane hüüvik (Leotia lubrica) on kottseente hulka kuuluv seeneliik.
Seent on leitud ka Eestist.
Hyperion (kuu)
Hyperion ehk Saturn VII on üks Saturni kaaslastest.
Selle avastasid 1848. aastal William Cranch Bond, George Phillips Bond ja William Lassell.
Hyperionil on ebaregulaarne käsnataoline kuju. Ta oli esimene Päikesesüsteemis avastatud mitteümar planeedi kaaslane.
Hyperioni trajektoor on kaootiline.
Nassereith
Nassereith on vald (Gemeinde) Austrias Tirooli liidumaal Imsti ringkonnas. Vald asub 843 m kõrgusel merepinnast. Valla pindala on 72,4 km², 1. jaanuaril 2016 elas seal 2014 inimest. Vald paikneb 11 km Imstist põhjas Gurglbachi ülemjooksul.
Küla on kirjalikult esmamainitud 1150. aastal, kuid asustus algas aastatel 200–300 eKr. Peamine sissetulekuallikas on turism, kuid Nassereith on nüüd pendeldajate kogukond.
Puli
Puli on peamiselt Ungaris kasvatatav koeratõug.
Arvatavalt põlvneb tõug Aasiast.
Saarmas (perekond)
Saarmas (Lutra) on kärplaste sugukonda kuuluv kiskjaliste perekond.
Klassifikatsioon
Saarma perekonda liigitatakse järgmised loomaliigid:
Suur Naljahammas
alt=Suur Naljahammas esikaas|pisi|283x283px|"Suur Naljahammas" (1903) esikaas "Suur Naljahammas : Rahwa lõbu ja nalja leht" oli Ado Reinvaldi väljaandel 1903. aastal Viljandis ilmunud huumoriraamat.
Raamat trükiti Viljandis trükikojas Ado Tõllasepp. Raamatu hind oli 15 kopikat.
Roolaht
Roolaht (ka Kurevere Roolaht, Kõrtsilaht) (keskkonnaregistri koodiga vee2070300) on järv Saaremaa vallas Kurevere külas. Veekogu pindala on 2,4 ha. Veekogu kaldajoone pikkus on 898 m.
Eesti Orelisõprade Ühing
Eesti Orelisõprade Ühing (lühend EOÜ) on aastal 1999 asutatud ühing, kuhu kuulub organiste, orelimeistreid ja orelimuusikast huvitatuid.
Põhikirja järgi on EOÜ eesmärgid järgmised :
Mennikpunane ekmea
Mennikpunane ekmea (Aechmea miniata) on õistaim bromeelialiste sugukonda kuuluvast ekmea perekonnast, looduslik kasvukoht Ida-Brasiilias Bahia osariigis. Kasvatatakse ka toataimena.
Kirjeldus
Mennikpunasele ekmeale annab dekoratiivse välimuse korallpunaste karikaks kokkukasvanud tupplehtedega ja väikeste siniste õitega õisik tugeval varrel. Ka marjad on erkpunased. Oliivrohelised nahkjad läikivad lehed on rihmataoliselt kitsad ning pehmelt kaarduvad, teravate ogadega piki leheserva. Lehed paiknevad rosetja kodarikuna nagu paljudel teistel bromeelialistel.
Mennikpunane ekmea on eluviisilt epifüüt, kes aga ei võta toitaineid puult, millel kasvab, vaid saab suurema osa veest ja toitainetest kätte lehekodariku tekitatud anumast. Troopilistes ja lähistroopilistes piirkondades kasvab see liik õues puudel või peenardes. Taim eelistab poolvarjulist kasvukohta ja niisket pinnast, kuid kasvab ka päikese käes.
Pisipahtlik
Pisipahtlik (Mitrula paludosa) on kottseente hulka kuuluv seeneliik.
Olsen Brothers
pisi|Olsen Brothers 2000. aasta Eurovisiooni lauluvõistlustel võitjaks tulnud laulu esitamas Olsen Brothers (taani Brødrene Olsen, lühendatud variant Brdr. Olsen) on Taani rokkmuusika ansambel (duett). Ansambel võitis 2000. aasta Eurovisiooni lauluvõistluse lauluga "Fly on the Wings of Love".
Ansambli esimene album "Olsen" ilmus 1972. aastal ja albumi hittlugu oli "Angelina".
Samer' kanton
Samer' kanton oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015.
Koosseis
Kanton koosnes 18 vallast:
Lilia Sink
Lilia Sink (aastani 1963 Lilia Samoilova; sündinud 6. juunil 1941 Leningradi oblastis Kingissepa rajoonis Ust-Luga vallas Konnu külas) on eesti maalikunstnik.
Ta sündis aastal 1941 Leningradi oblastis Kingissepa rajoonis Ust-Luga vallas Konnu külas. Aastast 1947 elab ta Eestis. Ta lõpetas aastal 1957 Hargla kooli ja aastal 1961 Tartu Kunstikooli. Aastal 1967 lõpetas ta maalikunstnikuna ERKI.
Ta oli aastatel 1967–1970 Tallinna Kergetööstuse Tehnikumi kunstiõpetaja, aastatel 1970–1972 oli ta ERKI ettevalmistuskursuste õpetaja, aastatel 1978–1988 oli ta Ajaloo Instituudi kunstiajaloo sektori vanemlaborant. Aastatel 1972–1978 ja aastast 1988 on ta vabakunstnik.
Ta on loonud maastikumaale ja portreid.
Isiklikku
Ta oli aastatel 1963–1975 abielus helilooja Kuldar Singiga, nende tütar Maarja Kruusmaa on arvuti- ja robootikateadlane ning aastast 2016 akadeemik.
Johann Christoph Straubing
Johann Christoph Straubing (15. mai 1735 Erfurt – 21. detsember 1792 / 1. jaanuar 1793 Türi) oli Eesti vaimulik.
Ta õppis usuteadust (immatrikuleeriti 26. augustil 1757) Jena ülikoolis. Ordineeriti 24. juulil / 4. augustil 1768 õpetajaks.
Ta oli aastatel 1768–1773 Vändra ja Käru koguduse õpetaja. Aastatel 1773–1793 oli ta (sai ametisse 15. mail / 26. mail 1773) Türi Püha Martini koguduse õpetaja.
Käravete-Aruküla
Käravete-Aruküla (ka Käravete-Aru) oli küla Järvamaal. Küla jääb tänapäeval Märjandi küla alale. Kihelkondlikult kuulus küla Ambla kihelkonda. Küla kaotati 1977, mil see liideti Märjandi külaga.
Haavlikott
Haavlikott on endisaegne nahast või riidest väike kott, kus jahimehed hoidsid jahiretkel haavleid. Kott oli ümar või piklik ja selle suu osas oli suletav toruga punn, kust valati haavleid välja.
Haavlikotti hoiti jahitaskus.
Calais-Centre'i kanton
Calais-Centre'i kanton oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015. See koosnes 3 vallast, mis ühinesid 2015. aastal Calais' 2. kantoniga.
Koosseis
Kanton koosnes 3 vallast:
Saint-Geniès-de-Varensal
Saint-Geniès-de-Varensal on asula ja vald Prantsusmaal Oksitaania piirkonnas Hérault' departemangus.
Vallas asuvad järgmised külad:
Wormhouti kanton
Wormhouti kanton on kanton Põhja-Prantsusmaal Nordi departemangus. See moodustati 2014. aasta kantonireformiga, mis jõustus 2015. aasta märtsis. Kantoni keskus on Wormhout.
See koosneb järgmistest valdadest:
Shanghai Eesti Selts
Selts asutati 1920. aasta lõpus ja tegutses 1920. aastate lõpuni. Pärast seltsi hääbumist olid eestlased koondunud Eesti konsulaat Shanghais ümber.
Sigmoidfunktsioonid
Sigmoidfunktsioonid on matemaatikas funktsioonid, mille sümbolil on iseloomulik S-tähte meenutav kuju.
Sageli nimetatakse lihtsalt sigmoidfunktsiooniks logistilist funktsiooni, mis on üks sigmoidfunktsioonidest:
Sigmoidfunktsoonide hulka kuuluvad ka Gompertzi kõver (kasutatakse süsteemide modelleerimisel, mis küllastuvad suurtel t väärtustel) ning Ogee kõver (kasutatakse paisusilmades). Sigmoidfunktsioon omab väärtust 0 kui aktiveerija "t" väärtus läheneb -lõpmatus ning väärtust 1 kui aktiveerija "t" läheneb +lõpmatus. Harva omab väärtust -1st 1ni.
Mitmeid sigmoidfunktsioone kasutatakse laialdaselt aktiveerivate funktsioonidena (logistiline funktsioon ja hüperboolne tangentsfunktsioonid)) tehislikel neuronitel. Samuti kasutatakse Sigmoid kurve statistikas kumulatiivsete jaotuste funktsioonidena (võtavad väärtusi 0 kuni 1) nagu (logistiline jaotus), normaaljaotus, Student'i tõenäosustiheduse funktsioon.
Otsesed tõlkevõtted
Otseseid tõlkevõtteid on uurinud ja sõnastanud Vinay ja Darbelnet.
Sõnasõnaline ehk otsene tõlge on lähtekeelse tekstuaalse materjali tõlkimine sihtkeelde sõna sõna haaval (lad verbum pro verbo) ilma lähteteksti terviklikku sisu edasi andmata. Otsese tõlke mõiste on oma olemuselt oksüümoron – „otsene“ tähistab midagi, mis eksisteerib ilma tõlgendamisvajaduseta, samas kui „tõlge“ viitab millelegi, mida tuleb tõlgendada. Tõlketeaduses kasutatakse terminit „otsene tõlge“ teadus-, tehnika-, tehnoloogiliste ja juriidiliste tekstide tehnilisele tõlkele viidates.
Liigid
Otsesed tõlkevõtted on toortõlge, luule tõlkimine proosaks, pidžin-keeled, laenamine, kalka ja sõnasõnaline tõlge.
Toortõlge
Toortõlge on eeltõlge, mis antakse sageli kirjanikele, kes tõlgivad ilukirjanduslikke tekste keeltest, mida nad ise ei oska. Toortõlget on kasutanud näiteks Robert Pinsky, kes tõlkis inglise keelde Dante Alighieri „Põrgu“ (1994), oskamata ise itaalia keelt. Oma abikaasa Larissa Volokhonsky toortõlkeid kasutas Richard Pevear, kes tõlkis inglise keelde mitu venekeelset romaani.
Luule tõlkimine proosaks
Otsese tõlkevõttena võib käsitleda ka tõlget, mis annab küll edasi lähtetekstis peituva tähenduse, ent ei püüa üle kanda teksti stiili, ilu ega poeesiat. Kuid siiski tehakse vahet, kas tegemist on luule otsese tõlkega või proosatõlkega. Otsene luuletõlge võib küll olla proosa-, mitte värsivormis, kuid selles ei esine vigu. Charles Singletoni „Jumaliku komöödia“ tõlget (1975) käsitletakse proosatõlkena.
Pidžin-keeled
Tihti loovad esimese põlvkonna sisserändajad midagi otsese tõlke sarnast, kui nad räägivad oma vanemate emakeelt. Tulemuseks on kahe keele kombinatsioon, midagi pidžini-laadset. Paljud sellised segud on saanud ka konkreetsed nimed, nt pringlise (prantsuse-inglise). Näiteks on saksa päritolu sisserändajate lapsi Ameerikas kuuldud kasutamas kiiktooli kohta sõna "rockingstool" otsese tõlkena saksakeelsest sõnast „Schaukelstuhl“, kuigi korrektne ingliskeelne termin oleks „rocking chair“.
Laenamine
Laenamise võtet kasutades tekivad laen- ja tsitaatsõnad. Laensõnad saavad kuulmisjärgse kirjapildi (lantš, briošš, riisling), tsitaatsõnadel säilib lähtekeelne kirjapilt, püstkirjalises tekstis kirjutatakse need kursiivkirjas (catering, lobby, check-in, tortilla, kaubamärginimetused).
Kalka
Kalkaks nimetatakse tõlkevõtet, kus lähtekeelne fraas tõlgitakse sõna-sõnalt sihtkeelde ning üle kantakse ka lähtekeelse fraasi tähendus. Näiteks saksakeelne „durch die Blumen“ on eesti keelde tõlgituna „läbi lillede“ ning tähendab, nii nagu saksa keeleski, peenetundelist vihjamist. Saksakeelne „Biergarten“ on inglise keeles samuti saanud kalka kuju – „beer garden“.
Sõnasõnaline tõlge
Sõnasõnalist tõlkevõtet saab kasutada lihtsate ühemõtteliste lausete tõlkimisel, mis ei sisalda varjatud tähendust – näiteks Where are you?/Kus sa oled?
Otseste tõlkevõtete negatiivsed aspektid
Negatiivses tähenduses räägitakse otsesest tõlkimisest ilukirjanduslikus kontekstis, kus näiteks idiomaatiliste väljendite sõnasõnaline tõlkimine võrdub ületõlkimisega (näiteks tõlgitakse „it’s raining cats and dogs“ eesti keelde „sajab kasse ja koeri“, mitte „sajab nagu oavarrest“ ega „sajab pussnuge ja väikesi poisse“). „Sõnasõnaline“ tõlge viitab tõsiasjale, et see on tõenäoliselt vigu täis, kuna tõlkija ei ole teinud jõupingutusi, et anda edasi korrektseid idioome või sõnade taga peituvaid tähendusnüansse – kuid teisest küljest on otsetõlkest abi juhul, kui soovitakse saada ülevaade, kuidas lähteteksti sõnad tähendust edasi annavad.
Masintõlke algusaegadest (vähemalt alates 1962 ) pärineb samuti palju kurikuulsaid näiteid otsetõlkest. Esialgsed andmebaasid sisaldasid sõnu ja nende tõlkevasteid. Hiljem lisati fraaside tõlked, mille tulemusel paranes oluliselt masintõlke grammatiline struktuur, kuid paljud sõnad jäid originaalkeelde. Sagedased olid ka olukorrad, kus tõlkes olid ühe keele sõnad paigutatud teise keele grammatilisse struktuuri, nii et tulemuseks olid grammatiliselt korrektsed laused, mille sisu oli kaotanud lähtekeeles väljendatud mõtte. Näiteks tuntud lause (Markuse 14:38) piiblist kõlab inglise keeles „the spirit is willing, but the flesh is weak“. Masintõlke abil sai sellest водка хорошая, но мясо протухло. Eesti-inglise masintõlke parim aps oli (aastast 2011) „alati viin kõik asjad lõpuni“, millest sai Google Translate’i abil „vodka is always the end of all things“. Praegu on Google’i masintõlget nii palju täiendatud, et sama lause sellist tõlkevastet enam ei anna.
Võsaritsikas
Võsaritsikas (Pholidoptera griseoaptera) on 14–20 mm pikkune taandarenenud tiibadega pruuni värvi sihktiivaline. Tema laul koosneb üksikutest sirtsatustest, mis on kuulda vaid mõne meetri kaugusele. Enamasti tegutseb rohttaimestikus, kõrgemale kui 2 meetrit ronib harva. Eestis elab rannikualal ja saartel.
Merle Prii
pisi|Merle Prii läbi viimas [[Kuressaare giidituuri Foto: Ave Maria Mõistlik, 27. juuni 2020 ]] Merle Prii (sündinud 17. märtsil 1971) on Eesti õpetaja ja giid.
Obsteig
Obsteig on vald (Gemeinde) Austrias Tirooli liidumaal Imsti ringkonnas. Vald asub 991 m kõrgusel merepinnast.
Merle Prii
Ta töötab Kuressaare Hariduse Koolis eesti keele ja kirjanduse õpetajana.
Obsteig
Valla pindala on 34,66 km². See jaguneb 14 osaks.
Merle Prii
Kodutütarde 88. aastapäeval jaanuaris 2020 pälvis ta kodutütarde teeneteristi.
Obsteig
1. jaanuaril 2016 elas seal 1320 inimest.
Merle Prii
Giidina teeb ta Saaremaal tuure nii eesti kui ka soome keeles.
Obsteig
Vald paikneb 15 km Imstist kirdes ja 3 km Mötzi kohal.
See on populaarne suusatamiskoht. Peamine sissetulekuallikas on taliturism.
Kadasoo järv
Kadasoo järv (keskkonnaregistri koodiga vee2070310) on järv Saaremaa vallas Kehila külas. Veekogu pindala on 1 ha ja kaldajoone pikkus 440 m.
Ristiku-mügarliudik
Ristiku-mügarliudik (Sclerotinia trifoliorum) on kottseente hulka kuuluv seeneliik.
Seent on leitud ka Eestist.
Hanemaja
Hanemaja oli eesti taluarhitektuuris kodulindudele (sh hanedele) ehitatud koht, mis asus toa esiseina räästa all.
Bakuu metroo
200px|right|thumb|Logo metroo 200px|right|thumb|Metrooliinide skeem Bakuu metroo (aserbaidžaani keeles: Bakı Metropoliteni) on Bakuus töötav metroo, avati 6. novembril 1967.
Metrooliinid asuvad väga sügaval maa all (30–90m), nagu endistes NSV Liidu liiduvabariikides tavaks. Metrool on kolm liini kogupikkusega 40,3 km ja 27 metroopeatusega. Kasutusel on 81-717/714- ja 81-760/761 -tüüpi metroorongid. 2015. aastal oli sõitjaid 222,0 miljonit, tipp-päeval oli sõitjaid 608 200. Metrooliinid töötavad kella 6.00–24.00.
Kose Spordimaja
Kose Spordimaja on spordiehitis Harju maakonnas Kose vallas Kose alevikus.
Spordimaja renoveeriti 2011.
Spordimajas on võimla, spordihall, spordisaal ja siseujula.
Adolf Vedro
Adolf Johannes Vedro (16. oktoober 1890 Narva – 27. september 1944 Haapsalu) oli eesti helilooja.
Vedro õppis aastatel 1915–1917 Petrogradi konservatooriumis kontrabassi, lõpetas 1936. aastal eksternina Tallinna konservatooriumi kompositsiooni ja kontrabassi erialal.
Ta töötas aastatel 1920–1941 Tallinna konservatooriumis muusikateoreetiliste ainete ja kontrabassi õppejõuna (aastast 1937 professor).
Ta on koostanud õpikuid ja avaldanud muusikakriitilisi artikleid.
Villeneuve-lès-Béziers
Villeneuve-lès-Béziers [vill'növ le bez'jee] on asula ja vald Prantsusmaal Oksitaania piirkonnas Hérault' departemangus.
Roheline lauluritsikas
Roheline lauluritsikas (Tettigonia viridissima) on 25-37 mm pikkune sihktiivaline. Ta sarnaneb hariliku lauluritsikaga, kuid rohelise lauluritsika tiivad on tunduvalt pikemad. Roheline lauluritsikas võib lennata kuni 100 meetrit. Eestis võib rohelist lauluritsikat kohata läänesaartel ning mõnel saarel Soome lahes. Isane alustab laulmist tavaliselt pärastlõunal ning kui ööd on soojad, võib laulda järjest kuni hommikuni. Temperatuuri langedes muutub siristamise tempo aeglasemaks. Laulab kõrgemal kohal, kas põõsastel või puudel. Ka laulu poolest on harilik lauluritsikas ja roheline lauluritsikas sarnased, kuid viimase siristamine on kõlalt teravam. pisi|left|Emane roheline lauluritsikas
Irfan Bachdim
Irfan Bachdim (sündinud 11. augustil 1988) on Indoneesia jalgpallur, poolkaitsja.
Omar Catarí
Omar Catarí Peraza (sündinud 25. aprillil 1964 Barquisimetos Lara osariigis) on Venezuela endine poksija.
Catarí sai sulgkaalus (kuni 57 kg) 1984. aasta Los Angelese olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Meldrick Taylorile (USA) ja jäädes edasisest medaliheitlusest välja. Ta osales sulgkaalus (kuni 57 kg) 1988. aasta Seouli olümpiamängude poksivõistlustel, kuid kaotas 3. ringis hilisemale pronksmedalivõitjale Abdel Hak Achikile (Maroko) ja jäi edasisest medaliheitlusest välja.
Pumi
Pumi on Ungarist pärinev koeratõug.
pisi|left|Pumid<br style="clear:left" />
Heinz Schulz
Heinz Schulz (sündinud 5. jaanuaril 1935 Bernburgis Saksi-Anhalti liidumaal) on Saksamaa ühendvõistkonna ja Ida-Saksamaa endine poksija.
Schulz oli kokku neljakordne Ida-Saksamaa meister sulgkaalus (kuni 57 kg) aastatel 1957, 1959 ja 1962 ning kukk-kaalus (kuni 54 kg) 1960. aastal.
Urve Karuks
Urve Karuks (neiupõlvenimega Urve Aasoja; 18. jaanuar 1936 Tallinn – 18. juuli 2015 Toronto, Kanada) oli eesti luuletaja ja tõlkija.
Elulugu
Urve Karuks põgenes 1944. aastal koos emaga Nõukogude okupatsiooni eest Eestist. Ta käis koolis Saksamaa põgenikelaagreis. 1951. aastal asus perekond ümber Kanadasse. Seal õppis ta aastatel 1951–1955 Jarvis Collegiate Institute'is ja Toronto Ülikoolis sotsioloogia erialal, mille lõpetas 1966. aastal magistrikraadiga.
Karuks kuulus Eesti Naisüliõpilaste Seltsi Toronto koondisse.
Looming
Urve Karuksilt ilmusid luulekogud "Savi" (1968) ja "Kodakondur" (1976) ning valikkogu "Laotusse lendama laukast" (1992). Karuksi loomingut mõjutasid teiste seas Betti Alver, Paul-Eerik Rummo ja Jaan Kaplinski. Ta on kirjutanud eesti, inglise ja saksa keeles.
Jeti Jäähall
Jeti Jäähall on jäähall, mis asub Tallinnas aadressil Suur-Sõjamäe tänav 14B.
Hallis on kaks täismõõtmetega jäähokiväljakut ja viis jääkeeglirada. Lisaks on seal uisulaenutus, riietus- ja kuivatusruumid, saun ja kohvik.
Jäähall avati 12. oktoobril 2000. Avamisel osales Stanley karika viiekordne võitja Jari Kurri. Jääkeeglirajad avas Torino olümpiamängude hõbemedali omanik Markku Uusipaavalniemi.
2009. aasta suvel käis Jeti jäähallis reklaamklippi valmistamas NHL-is mänginud Jarkko Ruutu.
Keila kultuuripreemia
Keila linna kultuuripreemia, ka Keila kultuuripreemia on Keila linna antav auhind kultuurivaldkonnas.
Keila kultuuripreemia asutas 1997. aastal Keila Linnavolikogu. Seda antakse välja igal aastal. Kultuuriauhinna suuruseks on alates 2011. aastast 3000 eurot ja see jaotatakse ühe kuni kolme isiku või isikute rühma vahel.
Preemia määratakse isikule või isikute rühmale viimaste aastate eriti silmapaistvate saavutuste või sügavama tähendusega kestvamate teenete eest, millega on elavdatud Keila kultuurielu või austatud linna nime. Kultuuripreemiat võib määrata ka elutöö eest. Kultuurielu mõistetakse preemia põhimääruses laiemas tähenduses, hõlmates loomingut, haridust, kasvatust, teadust, rahvakultuuri, sporti ja teisi valdkondi.
Haapsalu Eesti Kodanike Komitee
Haapsalu Eesti Kodanike Komitee asutati 24. mail 1989. Komitee registreeris 8571 Eesti Vabariigi kodanikku ja 884 kodakondsuse taolejat.
Komitee 1. koosseisu kuulusid:
Komitee 2. koosseisu kuulusid:
Calais-Esti kanton
Calais-Esti kanton oli kanton Põhja-Prantsusmaal Nord-Pas-de-Calais' piirkonnas Pas-de-Calais' departemangus. See kaotati pärast Prantsuse kantonite ümberkorraldamist, mis jõustus märtsis 2015.
Koosseis
Kanton koosnes 2 vallast:
Mari Haavel
Mari Haavel (sündinud 7. oktoobril 1970) on eesti tekstiilikunstnik.
Elukäik
Mari Haavel on lõpetanud Eesti Kunstiakadeemia tekstiili erialal 1996. aastal.
Liikmesus
Mari Haavel kuulub 1998. aastast vaibakunstnike rühmitusse Vaba Tahe ja aastast 2000 Eesti Tekstiilikunstnike Liitu.
Lehmalaht
Lehmalaht (keskkonnaregistri koodiga vee2070400) on järv Saaremaa vallas Kurevere külas. Veekogu pindala on 6,9 ha. Veekogu kaldajoone pikkus on 1158 m.
Sandton
Sandton on linn Lõuna-Aafrika Vabariigis Gautengi provintsis, kuulub halduslikult Johannesburgi linnaringkonna alla.
Slovakkia pass
pisi|327x327px|Slovakkia kodaniku pass Slovakkia kodaniku pass on dokument, mis väljastatakse Slovakkia kodanikele, et võimaldada seaduslikku rahvusvahelist reisimist. Iga Slovakkia kodanik on ka Euroopa Liidu kodanik. Pass koos riikliku isikutunnistusega võimaldab vabalt liikuda ja elada Euroopa Liidu ja Euroopa majanduspiirkonna riikides.
Igal Slovakkia kodanikul on õigus omada kahte sama liiki passi, kui ta seda soovib. Teine pass kehtib 5 aastat (tavalise 10 aasta asemel), samas kui tasu jääb samaks. Slovakkia passid väljastab politsei.
Sandton
Pärast apartheidi lõppu 1990ndatel kolis enamik panku ja suurkorporatsioone kasvava kuritegevusega Johannesburgi kesklinnast Sandtoni, mille tõttu on seda kutsutud "uueks Johannesburgiks".
Nimi on kombineeritud kahest ümbruskonna äärelinnast, Sandownist ja Bryanstonist.
Sandton on Aafrika mandri rikkaim ärikvartal. Sandtonis asuvad ostukeskus Sandton City ja Gautraini metroo tähtis sõlmpunkt.
Lepa-urvaliudik
Lepa-urvaliudik (Ciboria amentacea) on kottseente hulka kuuluv seeneliik.
Kasvab veebruarist aprillini lepa mumifitseerunud isasurbadel.
Seent on leitud ka Eestist.
Sloveenia pass
pisi|355x355px|Sloveenia kodaniku pass Sloveenia kodaniku pass on dokument, mis väljastatakse Sloveenia kodanikele rahvusvahelise reisimise hõlbustamiseks. Iga Sloveenia kodanik on ka Euroopa Liidu kodanik. Pass, koos riikliku isikutunnistusega, võimaldab vabalt liikuda ja elada Euroopa Liidu ja Euroopa Majanduspiirkonna riikides.
Sloveenia isikutunnistus kehtib ka reisimiseks teistesse endistesse Jugoslaavia vabariikidesse: Horvaatiasse, Bosnia ja Hertsegoviinasse, Makedooniasse, Montenegrosse, Serbiasse.
Löjöpi keel
Löjöpi keel on Vanuatus Ureparapara saarel räägitav keel, mis kuulub Põhja-Vanuatu keelte hulka.
Keelt räägib umbes 240 inimest.
Löjöpi keeles on 11 vokaalfoneemi ja 1 diftong.
Vedran Đipalo
Vedran Đipalo (sündinud 22. septembril 1977 Sinjis Spliti-Dalmaatsia maakonnas) on Horvaatia endine poksija.
Đipalo oli Horvaatia meister raskekaalus (kuni 91 kg) vähemalt 2005. aastal. Ta sai Horvaatia meistrivõistlustel raskekaalus (kuni 91 kg) 2. koha 2002. aastal.
Đipalo sai raskekaalus (kuni 91 kg) 35. Euroopa meistrivõistlustel (Pula, 2004) pronksmedali.
Transnistria hümn
"Slăvită să fii, Nistrene" (moldaavia (rumeenia) keeles "Слэвитэ сэ фий, Нистрене"; vene keeles "Мы славим тебя, Приднестровье"; ukraina keeles "Ми славимо тебе, Придністров’я"; 'Me ülistame sind, Transnistria') on Transnistria riigihümn. Viisi on kirjutanud Aleksandr Aleksandrovi poeg Boriss Aleksandrov. Sõnad on kirjutanud Boriss Parmenov, Nikolai Božko ja Vitali Pištšenko. Hümnil on erinevad sõnad kõigis kolmes Transnistria ametlikus keeles: moldaavia (rumeenia), vene ja ukraina keeles.
Ajalugu
1943. aastal kuulutas Nõukogude Liidu juht Jossif Stalin välja konkursi Nõukogude Liidu hümni kirjutamiseks. Nii Aleksandr kui ka Boriss Aleksandrov võtsid konkursist osa. Boriss esitas konkursile laulu "Да здравствует наша держава" ('Elagu meie riik'). Kuigi Stalin valis välja Aleksandri kirjutatud laulu, sai populaarseks ka Borissi oma. 1990. aastal võttis Transnistria viisi kasutusele ning Boriss Parmenov, Nikolai Božko ja Vitali Pištšenko kirjutasid uued sõnad.
Uitnärv
Uitnärv ehk X peaajunärv ehk kümnes peaajunärv (ladina keeles nervus vagus [X],nervus vagus) on paljude kesknärvisüsteemiga loomadel kraniaalnärvide hulka liigitatud seganärvide paar. Uitnärvi areng, anatoomia, morfoloogia ja patoloogia võivad erineda nii liigiti kui indiviiditi.
Koduloomadel kulgeb uitnärv piklikaju vastavatest tuumadest koljuõõne kägimulgu kaudu rinnaõõnde ja moodustab rohkelt harusid : Inimestel lähtub uitnärv piklikajus paiknevatest tuumadest. Uitnärvi siseelundites hargnevad sensoorsed kiud lõpevad interoretseptoritega. Peamiselt parasümpaatilisi kiude sisaldav uitnärv väljub koljuõõnest kägimulgu kaudu ja innerveerib koos harudega aju kõvakesta, väliskuulmekäigu nahka, kõrvalesta, neelu, kõri, aorti, südamelihast, bronhe, kopse, söögitoru, magu, maksa, neerusid, peensoolt, jämesoolt, kõhunääret, põrna, munandeid ja munasarju. Parasümpaatiliste kiudude sekretoorsed kiud innerveerviad kõiki rindkere- ja kõhuõõneelundite silelihaseid ja näärmeid. Motoorsed kiud innerveerivad neelu ja kõri lihaseid.
Halliste Eesti Kodanike Komitee
Helme Eesti Kodanike Komitee asutati 19. mail 1989. Komitee registreeris 4871 Eesti Vabariigi kodanikku ja 353 Eesti Vabariigi kodakondsuse taotlejat.
Komitee koosseisu kuulusid:
Franklin Clinton
Franklin Clinton on Grand Theft Auto V kolmest peategelasest. Teised peategelased on Michael De Santa ja Trevor Philips.
Teda häältab Shawn Fonteno (hüüdnimega Solo).
Franklini sugulased on Denise (tädi) ja Tavell (vend).
Tal on koer Chop mille tema parim sõber Lamar, andis talle hooltamiseks.
Franklin on Michaelist ja Trevorist rahullikum. Kui Trevor ja Michael karjuvad üks teisele või teevad plaani siis, Franklin jääb rahulikuks.
__SISUKORRATA__ __ALAOSALINGITA__
Klubi
Klubi (inglise keeles club) on ühise huviala, maailmavaate, elukutse, seisuse, soo, ea, seksuaalse eelistuse, kooskäimise aja vm. ühise tunnuse alusel moodustunud või loodud isikute seltskond või koondis, millel enamasti on koht kooskäimiseks, suhtlemiseks, harrastustegevuseks, meelelahutuseks, puhkamiseks jne. Klubiks võidakse nimetada ka teatavat mõttekoda, mille puhul ei pruugi osalejate koosseis, kooskäimise kohad ja kontakteerumise viisid olla püsivad. Klubidena on end registreerinud vahel ka mittetulundusühingud jm. organisatsioonid. Endises NSV Liidus nimetati klubideks kultuurhariduslikke asutusi (kolhoosiklubi, rahvamaja, kultuurimaja jne.), sealset tegevust aga klubiliseks tegevuseks.
Klubide ajalugu
Esimesed klubid tekkisid 16. sajandil Inglismaal ja olid mõeldud eeskätt meelelahutuslikuks tegevuseks.
18. sajandil Prantsusmaal tekkinud Bretooni Klubi ja sellest välja kasvanud Konstitutsiooni Sõprade Klubi, mida kooskäimiskoha järgi tuntakse rohkem Jakobiinide Klubina, olid poliitilise iseloomuga. Samal sajandil tekkis Venemaal kirjanduslik nn inglise klubi, kus osalesid muuseas Aleksandr Puškin ja Nikolai Karamzin. 18. sajandi teisel poolel ja 19. sajandil tekkis Venemaa kubermangulinnades aadlike, kaupmeeste ja käsitöömeistrite klubisid, 1905. aasta revolutsiooni paiku ka töölisklubisid.
Kirjandus
Клуб Club
Tallinna rahvusvaheline orelifestival
Tallinna rahvusvaheline orelifestival on aastast 1987 igal aastal toimuv festival.
Aastast 1997 on festivali korraldaja Eesti Kontsert. Festivali kunstiline juht on Andres Uibo.
Aastate jooksul festivalil üles antud rohkelt Eesti ja välismaa orelisoliste ja -ansambleid, nt Wiener Akademie, Freiburg Barockorchester Consort, Leipziger Vocalensemble.
Pautsaare laht
Pautsaare laht (keskkonnaregistri koodiga vee2070410) on järv Saaremaa vallas Oju külas. Veekogu pindala on 12 ha. Veekogu kaldajoone pikkus on 2130 m.
M1919 Browning
M1919 Browning on Ameerika Ühendriikide keskmine kuulipilduja. See oli 20. sajandil laialt kasutuses, sealhulgas teises maailmasõjas, Korea sõjas ja Vietnami sõjas. Nii Ameerika Ühendriigid kui ka paljud teised riigid kasutasid seda kergjalaväes, sõidukitel, õhusõidukitel ja õhutõrjes. M1919 Browning konstrueeriti moonale .30-06 Springfield.
Erzsébet Schaár
Erzsébet Schaár (29. juuli 1905 Budafok – 29. august 1975 Budapest) oli ungari skulptor.
M1919 Browning
M1919 on John Moses Browningu poolt esimeseks maailmasõjaks konstrueeritud vesijahutusega kuulipilduja Browning M1917 õhkjahutusega edasiarendus. M1919 hakkas teenistusest kaduma 1950. aastatel, kui levima hakkasid täiskuulipildujad, näiteks USA armee M60. Ameerika Ühendriikide merevägi ehitas palju M1919 ümber moonale 7.62×51mm NATO ning kasutas neid nime Mk 21 Mod 0 all Vietnamis jõepaatidel. Paljud NATO riigid ehitasid enda kuulipildujad M1919 ümber samuti kaliibrile 7,62 ning kasutasid neid 1990. aastateni. Mõnes riigis on M1919 kasutusel tänapäevani.
Erzsébet Schaár
Õppis skulptuuri Zsigmond Kisfaludi Strobli käe all. Aastal 1932 esines ta Budapestis oma esimese näitusega. 1935. aastal abiellus Erzsébet Schaár ungari skulptori Tibor Viltiga.
Aastal 1970 toimus Erzsébet Schaári retrospektiivnäitus Budapestis Műcsarnokis, paar aastat hiljem oli sama näitus üleval Antwerpenis ja Genfis. Aastal 1977, paar aastat pärast skulptori surma, olid tema tööd üleval Wilhelm Lehmbrucki muuseumis Düsseldorfis.
Erzsébet Schaári loodud skulptuure võib kohata sellistes linnades nagu Budapest, Kecskemét, Miskolc, Pécs ja mujal. Suur osa tema loomingust asub Székesfehérváris István Püha muuseumis.
Haabersti Jäähall
Škoda Jäähall (2013. aastani Premia Jäähall) on jäähall, mis asub Tallinnas aadressil Haabersti 3.
Hallis on 2 jääväljakut (mõõtmetega 28x56 m).
2.korrusel on avatud kohvik VeskaGrill & Kohvik.
Nossivtsi
Nossivtsi (ukraina keeles Носівці) on küla Ukrainas Vinnõtsja oblastis Gaissõni rajoonis. Elanike arv on 1046. Pindala on 3,477 km².
Šveitsi pass
pisi|326x326px|Šveitsi kodaniku pass Šveitsi kodaniku pass on Šveitsi kodanikele väljastatav pass rahvusvahelise reisimise hõlbustamiseks. Euroopas reisimiseks (väheste eranditega) võivad Šveitsi kodanikud kasutada isikutunnistust.
Alates 1. märtsist 2010 ja vastavalt Schengeni viisaruumi lepingule on Šveitsi passid biomeetrilised. See on vajalik viisavabaks reisimiseks Ameerika Ühendriikidesse.
Sabie jõgi
pisi|Sabie jõgi [[Skukuzast ida pool]] Sabie jõgi on jõgi Lõuna-Aafrika Vabariigis Limpopo- ja Mpumalanga provintsis. Sabie jõgi on Komati jõe lisajõgi.
Kodukäija
Kodukäija (saksa Wiedergänger; Saaremaal külmking, Hiiumaal nook, läänemurdes kääbas, kääp) on rahvausus surnu, kes mingi süüteo pärast või muul põhjusel peab deemonliku surnuna ringi käima. Enamasti käib või kummitab ta oma endises kodupaigas.
Aleksander Kiidelmaa
Ta oli aastail 1940–1947 Eesti NSV Ülemnõukogu liige (1. valimisringkonnast) ning 1940 –1941 ja 1944–1945 Tallinna linnapea ja Tallinna Linna Töörahva Saadikute Nõukogu täitevkomitee esimees.
Aleksander Kiidelmaa suri 16. augustil 1969 Tallinnas ja ta maeti 29. augustil 1969 Metsakalmistule.
Valras-Plage
Valras-Plage [val'ra plaaž] on asula ja vald Prantsusmaal Oksitaania piirkonnas Hérault' departemangus. Valla nimi tähendab Valras' randa.
Vald piirneb kaguosas Vahemerega. Vald on peaaegu tervenisti kaetud inimasustusega. See on ka piirkonna tuntud suvituskoht.
Püridiin
Püridiin on ebameeldiva lõhnaga värvitu vedelik. Omadused: kergesti süttiv, nõrgalt aluseliste omadustega, vees lahustuv; tihedus 0,9819 g/mL, sulamistäpp -41,6 C, keemistäpp 115,2 C.
Püridiin on laialt kasutatav solvendina ja orgaanilise sünteesi lähteainena.
Duhemi-Quine'i alamääratuse tees
Duhemi-Quine'i alamääratuse tees, ka Duhemi-Quine'i tees (inglise Duhem-Quine thesis, ka Duhem-Quine problem) on seisukoht, et on võimatu kontrollida ühte hüpoteesi eraldi võetuna, sest see esineb alati mingis teooriate raamistikus. Tees on nimetatud Pierre Duhemi ja Willard Van Orman Quine'i järgi.
Duhemi-Quine'i teesi kohaselt saab öelda ainult seda, et falsifitseeritud on kogu asjassepuutuvate teooriate komplekt, kuid pole võimalik lõplikult otsustada, milline osa sellest komplektist tuleb välja vahetada. Näiteks kui leiti, et Uraani liikumine ei vasta Newtoni seadustest tulenevatele ennustustele, siis heideti kõrvale teooria "Päikesesüsteemis on seitse planeeti", mitte Newtoni seadused. Karl Popper vastas sellele "naiivse falsifikatsionismi" kriitikale, et teooriaid võetakse omaks või hüljatakse omamoodi "loodusliku valiku" teel. Eelistatakse teooriaid, mis annavad rohkem informatsiooni selle kohta, kuidas asjad paistavad. Mida üldisemalt rakendatav teooria on, seda suurem on tema väärtus. Seetõttu on Newtoni seadused, mis on laiemalt rakendatavad, eelistatavad palju spetsiifilisemale teooriale "Päikesesüsteemis on seitse planeeti".
Sergei Šmatko
thumb|200px|Sergei Šmatko (2011)
Sergei Ivanovitš Šmatko (vene Сергей Иванович Шматко; 26. september 1966 Stavropol – 7. november 2021) oli Venemaa poliitikategelane ja ettevõtja, energeetikaminister 2008. aasta maist kuni 2012. aasta maini.
Aastatel 2005–2008 oli ta Atomstroieksporti president.
2009. aastast Gazpromi nõukogu liige.
Petteri Lindbohm
Petteri Lindbohm (sündinud 23. septembril 1993 Helsingis) on Soome jäähokimängija, kes mängib kaitsjana Rootsi kõrgliigaklubis Frölunda HC.
2012. aastal valis St. Louis Blues ta NHL-i draft'is 176. valikuna.
Soome kõrgliigas debüteeris Lindbohm hooajal 2012–13 Jokerite meeskonnas.